పాట్నా: రైల్వే హోటళ్ల కేటాయింపుల్లో అవినీతి ఆరోపణలకు సంబంధించిన కేసులో బీహార్ మాజీ ముఖ్యమంత్రి రబ్రీదేవి శనివారంనాడు ఎన్ఫోర్స్మెంట్ డైరెక్టరేట్  ముందు విచారణకు హాజరయ్యారు. ఇక్కడి ఈడీ జోనల్ కార్యాలయానికి రబ్రీ దేవి హాజరుకావడంతో ఢిల్లీ నుంచి వచ్చిన ఈడీ స్పెషల్ టీమ్ ఆమెను ప్రశ్నించింది. మనీలాండరింగ్ నిరోధక చట్టం కింద ఆమెను ప్రశ్నించిన అధికారులు సమాధానాలను రికార్డు చేసినట్టు తెలుస్తోంది. ఇంతకుముందు రబ్రీదేవికి ఈడీ ఆరుసార్లు సమన్లు జారీ చేసినప్పటికీ ఆమె గైర్హాజర్ అయ్యారు. పాట్నాలో విచారణ జరపాలంటూ రబ్రీ దేవి చేసిన విజ్ఞప్తి మేరకే ఈడీ ఈ విచారణ జరిపినట్టు తెలుస్తోంది.ఇదే కేసులో రబ్రీ తనయుడు, బీహార్ మాజీ ఉప ముఖ్యమంత్రి తేజస్వి యాదవ్ను ఈడీ ఇప్పటికే రెండుసార్లు ప్రశ్నించింది. పీఎంఎల్ఏ కింద లాలూ ప్రసాద్ యాదవ్, ఆయన కుటుంబ సభ్యులు, ఇతరులపై ఈడీ గతంలో కేసు నమోదు చేసింది. దానికి ముందు సీబీఐ ఎఫ్ఐఆర్ నమోదు చేసి, లాలూ, తదితరుల ఆస్తులపై దాడులు నిర్వహించింది. లాలూ ప్రసాద్ యాదవ్ 2004లో రైల్వే మంత్రిగా ఉన్నప్పుడు నిబంధనలను నీరుగార్చి ఐఆర్సీటీసీ హోటళ్ల మెయింటెనెన్స్ను ఒక కంపెనీకి కేటాయించారని, ఇందుకు ప్రతిగా పాట్నాలో ఖరీదైన భూమిని ఆయన పొందారని లాలూపై దాఖలు చేసిన ఎఫ్ఐఆర్లో సీబీఐ పేర్కొంది.
patna: railve hotalla ketayimpullo avineeti aaropanalaku sambandhinchina kesulo beehar maji mukhyamantri rabreedevi sanivaaramnaadu enforsment directorate  mundu vichaaranaku haajarayyaaru. ikkadi eedee jonal kaaryaalayaaniki rabri devi haajarukaavadamto dhilli nunchi vachina eedee speshal team aamenu prasninchindi. manilandering nirodhaka chattam kinda aamenu prasninchina adhikaarulu samaadhaanaalanu rikaardu chesinattu telustondi. intakumundu rabreedeviki eedee aarusaarlu samanlu jaarii chesinappatiki aame gairhajar ayyaru. paatnaalo vichaarana jarapaalantuu rabri devi chesina vignapti merake eedee ee vichaarana jaripinattu telustondi.ide kesulo rabri tanayudu, beehar maji upa mukhyamantri tejaswi yaadavnu eedee ippatike rendusaarlu prasninchindi. pmla kinda laaluu prasad yadav, aayana kutumba sabhyulu, itarulapai eedee gatamlo kesu namodu chesindi. daaniki mundu cbi efir namodu chesi, laaluu, taditarula aastulapai daadulu nirvahinchindi. laaluu prasad yadav 2004loo railve mantrigaa unnappudu nibandhanalanu neerugaarchi irctc hotalla maintenensnu oka kampeneeki ketaayinchaarani, induku pratigaa paatnaalo khareedaina bhoomini aayana pondaarani laaluupai daakhalu chesina efirlo cbi perkondi.